چین-ین ووهان شهرینده دسامبر آییندا آشکارلانان کروناویروس، باشدا آوروپا اولماقلا، بوتون اؤلکه‌لری نوبه ایله قرنطینه یه سوروکلییر.
تلفاتین 1016 نفره چاتدیغی ایتالیادا باش ناظر جوزپه کونته کروناویروس سببیندن مارسین 12-دن اؤلکه میقیاسیندا دؤولت خیدمت‌لری استثنا اولماقلا، بوتون تیجارت فعالیتی‌نین دایاندیریلدیغینی آچیقلاییب.
فرانسادا یئنی نوع کروناویروس‌دان حیاتینی ایتیرن‌لرین سایی 61-ا، ویروسا یولوخان‌لارین سایی ایسه 2 مین 876 نفره چاتیب.
بازار ارته‌سیندن اعتباراً بوتون مکتب‌لرین باغلاناجاغی بیلدیریلیر. مکتب‌لری آوریل آیی‌نین اوولینه ده ک باغ‌لانان اؤلکه‌لر سیراسینا بلژیک و پورتوقالیا دا علاوه اولونوب. لوگزامبورگ بو آیین سونونادک مکتب‌لرین باغلی اولاجاغینی اعلان ائدیب.
اینگیلتره‌ده 10 نفر ویروسون قوربانینا چئوریلیب، 590 نفر ایسه اپیدمییه یولوخوب. یئنی نوع کوروناویروسون یاییلماسی‌نین نظارتده ساخلانیلماسی‌نین مومکون اولمادیغی اؤلکه‌ده، “ویروسو نظارتده ساخلاماق” مرحله‌سیندن “ویروسون یاییلماسی‌نین لنگیدیلمه‌سی” مرحله‌سینه کئچیلیب.
باش ناظیر بوریس جانسون ویروسا یولوخان‌لارین سایی‌نین دورما‌دان آرتاجاغینی و اؤلکه‌نین ان آجینا‌جاق‌لی اجتماعی ساغلام‌لیق بحران لاریندان  بیرینی یاشادیغینی وورغولاییب.
باش ناظیر، خستلیگین ان خیردا علامت‌لری بئله آشکارلانان شخص‌لرین آزی 7 گون اؤزلرینی اطراف‌دان تجرید ائتمه‌لرینی و عائله عضو‌لرین‌دن بیرینده سیمپتوم‌لار آشکارلانارسا، دیگر عائله عضو‌لری‌نین ده ائودن چیخماماسینی توصیه ائدیب.
اؤلن‌لرین سایی‌نین 39-آ چاتدیغی امریکا-دا تصدیق‌لنن یئنی نوع کروناویروس فاکتی مین 504-ا چیخیب. اؤلکه عذره کروناویروس 50 ایالت دن 46-نا یاییلیب.
کروناویروسلا باغلی موباریزه تدبیرلرینی گوجلن‌دیرن امریکا-دا آغ ائو، کنگره و مودافعه ناظیرلیگی‌نین (پنتاگون) بینا‌لاری زیارتچی‌لر اوچون باغلانیب.
77 نفرده کووید-19 ویروسونون آشکارلاندیغی کانادادا قرنطینه ده ساخلانیلان باش ناظیر جاستین ترودونون حیات یولداشی سوفی ده ویروس تستی مثبت چیخیب.
آلمانیادا کروناویروس‌دان اؤلن‌لرین سایی ایسه 6، داشیییجی‌لارین سایی 2 مین 369 اولوب.
ایندیدک بیر نفرین اؤلدوگو بولقاریستان-دا دونن آشکارلانان 9 خسته ایله اپیدمی دن اذیت چکن‌لرین سایی 15 نفره چاتیب. اونلارلا علاقه‌سی اولان 200-دن آرتیق شخص ایسه آختاریشدا‌دیر.
چکیانین باش ناظیری آدری بابیش، ویروسون یاییلماسی‌نین قارشی‌سینی آلماق مقصدیله علاوه تدبیرلرین حیاتا کئچیریلمه‌سی اوچون فوق العاده وضعیت اعلان ائتدیک‌لرینی بیلدیریب.
آلمانیا و اطریش دن اجنبی‌لرین گیریشینه محدودیت قویولاجاغینی دئین بابیش نوبتی اعلانا ده ک ویزا پروسه لرینین تاخیره سالیندیغینی، خاریجده اولان چک وطنداش لارین ایسه اؤلکه‌یه گیررکن ایکی هفته قرنطینه ده ساخ‌لانا‌جاق‌لارینی آچیقلاییب.
